पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर कितनी ज्यादा भयावह है, इसका अंदाजा इससे लगा लें कि मई के महज 6 दिनों में 7992 मरीज आए हैं, पहली लहर में 1 से 30 सितंबर तक 7736 मरीज आए थे। यानी मई ज्यादा खतरनाक है। यही नहीं मई में अब तक लुधियाना के 114 मरीजों की मौत हुई है। इनमें से 30 मरीज तो ग्रामीण इलाकों के हैं। यानी ग्रामीण इलाकों में संक्रमण तेजी से फैल रहा है। ये आंकड़े सरकारी हैं।
लक्षण होने के बावजूद कई लोगों ने अस्पताल में न ही जांच कराई और न ही इलाज करवाया। ऐसे में मरीजों की संख्या लगातार बढ़ रही है। ऐसे में सिविल अस्पताल की एमरजेंसी में आने वाले मरीज भी बढ़ रहे हैं। एक ही बेड पर दो-दो मरीजों को भी लेटाना पड़ रहा है, क्योंकि मरीजों को रेफर करने में भी समय लगता है। ऐसे में उन्हें तुरंत इलाज तो मिल सके। साथ ही बेड भरने पर स्ट्रेचर पर भी इलाज चल रहा है। यही नहीं 1640 मरीज अस्पतालों में हैं, इनमें से लुधियाना के 1216 मरीज ऑक्सीजन पर और 28 वेंटिलेटर पर हैं।
इमरजेंसी में एक बेड पर दो मरीजों का किया जा रहा उपचार
होम आइसोलेशन में 8538 लोग: 1284 केस आए, जिनमे से 1257 लुधियाना और 27 बाहरी जिलों-राज्यों के हैं। 27 मरीजों की मौत हुई। इनमें से 19 लुधियाना के हैं। 994 को डिस्चार्ज किया गया। लुधियाना के 114 मरीजों में से 30 मरीज ग्रामीण इलाकों के हैं। इनमें 3 मई को सबसे ज्यादा 8 ग्रामीणों की मौत हुई। जबकि 1 मई को 6, 2 मई को 4, 4 मई को 5, 5 मई को 4 और 6 मई को 3 मरीजों की मौत हुई है। 11013 एक्टिव केस हैं और 1498 की मौत हो चुकी है। एक्टिव केसों में से 8538 होम आइसोलेशन में हैं।
13009 लोगों ने लगवाई वैक्सीन : वीरवार को हुई जिले की 19 मौतों में से 15 पुरुष और 4 महिलाएं हैं। वहीं, सभी मृतकों की उम्र 45 से ज्यादा है। मृतक बसंत एवेन्यू, हैबोवाल कलां, दुगरी, धरौर, चंडीगढ़ रोड, ढोलेवाल, कंगनवाल, गुरु अंगद देव कॉलोनी, मुल्लांपुर, गिल, डेहलों, राहों रोड, गुरु रामदास कॉलोनी, टैगोर नगर, सराभा नगर के रहने वाले थे। वहीं, वीरवार को 13009 लोगों ने वैक्सीनेशन करवाई। अब तक 573760 लोग वैक्सीन लगवा चुके हैं। वीरवार को 10380 सैंपल लिए गए। अब तक जिले में 1042002 सैंपल लिए जा चुके हैं। 1041581 की रिपोर्ट हासिल हो चुकी है। इनमें से 970390 की रिपोर्ट निगेटिव है। जबकि 421 सैंपलों की रिपोर्ट बाकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn